
ОБЩИНА БУРГАС

ДО
ОБЩИНСКИ СЪВЕТ

Б У Р Г А С

Д О К Л А Д Н А  З А П И С К А

ОТ ЙОРДАНКА АНГЕЛОВА БЕНОВА-АНАНИЕВА

ЗАМЕСТНИК-КМЕТ НА ОБЩИНА БУРГАС

Относно: Отпускане на финансови средства на Ивайло Венциславов Захариев и Дочко Иванов Дочев, ученици от ПГМЕЕ , гр.Бургас 

УВАЖАЕМИ ОБЩИНСКИ СЪВЕТНИЦИ,

В Община Бургас постъпи докладна записка, вх. №67-00-74(2)/20.05.2014г. от инж. Веселина Кашукеева - вр. и. д. директор на Професионална гимназия по механоелектроника и електроника - Бургас, относно финансово подпомагане на Ивайло Венциславов Захариев и Дочко Иванов Дочев ученици в 11 клас, които са спечелили първо място на национално състезание по авиомоделизъм, клас „Въздушен бой“ и „Акробатичен“. Предстои им участие на Световно първенство по авиомоделизъм в Полша, гр. Влоцлавек за периода от 09.08.2014 г. до 17.08.2014 г. Финансовата помощ е необходима за закупуване на материали и консумативи за представянето им на състезанието, такса за участие, пътни разходи и др., които са непосилни за семейния бюджет на участниците.

Със съдействието на Община Бургас  Ивайло Венциславов Захариев и Дочко Иванов Дочев ще могат да участват в Световното първенство по авиомоделизъм в Полша и да представят достойно града ни и държавата. Учениците са отличници в ПГМЕЕ, гр.Бургас.
С оглед гореизложеното и на основание чл. 211 ал. 1, т. 8 от ЗМСМА, предлагам на Общинският съвет да приеме следните :
Р Е Ш Е Н И Я:

1. Отпуска на Ивайло Венциславов Захариев еднократно 1000 лв. за подготовка във връзка с участието му в Световно първенство по авиомоделизъм в Полша, гр. Влоцлавек.
2. Отпуска на Дочко Иванов Дочев еднократно 1000 лв. за подготовка във връзка с участието му в Световно първенство по авиомоделизъм в Полша, гр. Влоцлавек.

Средствата се осигуряват от бюджета на дирекция „Образование“ , §10-98 , дейност 389, Програма за подпомагане на деца с изявени дарби.
Приложения:   1. Копие от докладна записка от директора на ПГМЕЕ.

                2. Презентация от постиженията на учениците.
С уважение,  

ЙОРДАНКА АНАНИЕВА

ЗАМ.- КМЕТ „КУЛТУРА И ОБРАЗОВАНИЕ“

